Välimerellinen lihapullavuoka - 52 Weeks of Deliciousness
Olemme isäni kanssa molemmat hyvän ruoan ystäviä. Saan isältäni paljon erilaisia reseptivinkkejä ja hän onkin aikamoinen mestarikokki. Viime viikolla sattuikin niin hauskasti, että hän lähetti minulle Soppa365:sen lihapullapeltireseptin ja sattui piipahtamaan meillä ohikulkumatalla juuri samana päivänä kun tein reseptin innoittamaa ruokaa meille lounaaksi.
Tein aiemmin tällä viikolla minikokille ruokaa pakastimeen. Gastronaatti-Sadun paahdetuista kasviksista inspiroituna paahdoin yhdessä iltapäivässä hillittömät määrät kasviksia; paprikaa, kukkakaalia, kesäkurpitsaa, munakoisoa, bataattia. Näistä herkuista jäi yli munakoisoa ja kesäkurpitsaa, jotka kippasin tähän lihapullavuokaan.
Lisäksi vuokaan tulee aivan ihania raaka-aineita. Lihapullia (kukapa ei lihapullista tykkäisi!), leipää, kirsikkatomaatteja, purjoa ja mozzarellaa. Todellista talven lohturuokaa.
Lihapullavuoka on muunneltavuudessaan myös erinomaista hävikistä herkuksi-ruokaa, tähän voit upottaa jääkaapin jämiä mielin määrin.
Alkuperäisen reseptin mukaan vuokaa tulisi paistaa uunissa n. 25 minuuttia, jälkeenpäin mietin että olisin voinut paahtaa sitä vielä hieman kauemmin, jotta tomaatit olisivat rypistyneet kunnolla. Myös tomaattien siirtäminen vuoan päällimäiseksi auttaa, kokeilkaa te sitä kikkaa. Muuten en keksi mitä tekisin toisin.
Minulla on hurja munakoisohuuma menossa tällä hetkellä ja aion jatkossakin paahtaa munakoisoa valmiiksi jääkaappiin, sieltä on näppärää napsia munakoisoa erilaisiin ruokiin kun ei tarvitse alkaa erikseen paahtamaan.
Vuoasta riitti lounaaksi neljälle ja vielä illalliseksi kahdelle, tuhtia tavaraa siis. Laittakaa juustoa reilulla kädellä, buzzalamozzarella on niin herkullista.
Alkuperäisessä reseptissä lihapullavuoka tarjoiltiin pestokastikkeen kanssa, meillä ei ollut pestoon tarvittavia aineksia, joten tein pikaisen, valkosipulisen kermaviilikastikkeen tujauksella sitruunaa ja mustapippuria. Toimii! sama kastike toimii myös mm. sipsien tai kasvistikkujen dippinä, reseptin löydätte alta. Kastike kannattaa tehdä siten, että se ehtii maustumaan jääkaapissa hetken ennen tarjoilua ja makutuntumalla, maista ja lisää mausteita oman makusi mukaan.
1 rkl kuivattua Provence yrttiseosta / oreganoa
1/2 kauraleipä
1. kuutioi kasvikset
2. tee lihapullat sekoittamalla taikinan raaka-aineet keskenään
3. sekoita kermaviilikastike ja laita se jääkaappiin maustumaan
4. kuutioi tai revi leipä suupaloiksi
6. lisää uunivuokaan lihapullat, kasvikset ja lopuksi revi päälle buffalamozzarella
7. paahda uunin keskitasolla n. 25 minuuttia
8. tarjoile kermaviilikastikkeen kanssa
Published in dipit ja soosit and liha
herkullinen lihapullaruoka
kermaviilidippi valkosipuli
lihapullaresepti
lihapullavuoka uunissa
tuhti lihapullaruoka
tuhti lihapullavuoka
valkosipulinen kermaviilikastike
Edellinen kirjoitus Arjen pelastus: Prisma Kauppakassi (sis. alekoodin)
Seuraava kirjoitus Linssi-pekonisoppa
Tämän resepti-idean nappaan mukaan, kuulostaa hyvältä. 🙂
Super-herkullisen kuuloinen resepti! Tykkään 🙂
Wautsi, kuulostaa täydelliseltä. Ja joo, täälläkin on jonkun asteinen munakoiso-huuma! Se päätyy vaikka mihin 🙂
Oli kyllä todella hyvää ja munakoiso sopi tähän loistavasti 🙂
Ihana resepti Anne! Meilläkin on pyöritelty liha- ja kanapullia ahkerasti viime aikoina, kun lapsista on tullut niin oivia apukokkeja 😉
Oon vieläkin niin iloinen niistä kanapullista 😀 sulla on kyllä suloiset apukokit <3
Mahtaa idea! Pidetäämpä mielessä kun ensikerralla arvotaan kaupassa mitä tehtäisiin ruoaksi.
Jes, kiva kuulla 🙂
Nam! Tämä menee ehdottomasti kokeiltavien listalle.
Ihanaa, toivottavasti maistuu 🙂
Sana lihapullavuoka ja olen myyty! Ihan superin näköistä <3
on kyllä niin lohdullisen oloinen ruoka <3
Lohturuokaa <3
Tää on ihan sun ja mun tyylinen ruoka 🙂
kaikki kätevät vuokaruokareseptit ovat tervetulleita! Juurikin pitäisi suunnitella mahdollisimman vähävaivalloisia vuokareseptejä lapin reissulle, kun ei käytössä ole juoksevaa vettä tai viemäriä.
No sitten tulee kyllä helpot ruoat tarpeeseen 🙂
Joo, munakoisosta ei vaan ihminen saa tarpeekseen. Ihanan helppo ruoka, kiitos vinkistä!
Ei todella saa, seuraava munakoisoresepti blogissa ensi viikolla 😀